বিশ্বনাথ বন সংমণ্ডলৰ বনৰক্ষী বিষয়া ৰাজু গগৈৰ নেতৃত্বত এটা বন কৰ্মীৰ দল আৰু গহপুৰ আৰক্ষী এছ টি এফে চলোৱা যুটীয়া অভিযানত আজি ৰাতিপুৱা গহপুৰৰ কুখ্যাত গঁড় চিকাৰী দ্বীপেন পেগু(৩৫)ক কৰায়ত্ত কৰিবলৈ সক্ষম হয়।
উল্লেখ্য যে যোৱা ৮ এপ্ৰিলত গহপুৰৰ লখৰাচাপৰিত উদ্ধাৰ হোৱা গঁড়টোৰ হত্যাকাণ্ডত দীপেন পেগু জড়িত আছিল। কিয়নো ১৭ এপ্ৰিলত বনৰক্ষীয়ে উদ্ধাৰ কৰা থ্ৰী নট থ্ৰী ৰাইফলটো দ্বীপেন পেগুৰ বুলি বন বিষয়াৰ আগত স্বীকাৰ কৰে।
ইয়াৰ উপৰি আটকাধীন চোৰাং চিকাৰীজনে আৰু কেইবাটাও গঁড় হত্যাত জড়িত থকাৰ কথা প্ৰকাশ কৰে। জানিব পৰা মতে যোৱা ১৬ ফেব্ৰুৱাৰিত অগৰাতলিত সংঘটিত গঁড় হত্যাতো প্ৰত্যক্ষভাৱে জড়িত আছিল দ্বীপেন পেগু।
প্ৰায় দুবছৰৰ পৰা পলাতক অৱস্থাত থকা ধৃত চোৰাং চিকাৰী দ্বীপেন পেগুক জেৰা কৰাৰ পিছত গঁড়ৰ চোৰাং চিকাৰী চক্ৰৰ সন্দৰ্ভত বহু তথ্য পোহৰলৈ অহাৰ সম্ভাৱনা আছে বুলি বন বিষষা ৰাজু গগৈয়ে জানিবলৈ দিয়ে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
